Jennifer Zamudio kom maak draai in Oos-Kaap | News24
Jennifer Zamudio kom maak draai in Oos-Kaap
GEWILDE Afrikaanse sangeres, Jennifer Zamudio, gaan in Mei in Uitenhage en Loerie optree tydens haar nasionale toer met haar onlangse treffer CD, Ongelooflik. Ná meer as 15 jaar in die Afrikaanse musiekbedryf geniet Zamudio nog steeds ’n suksesvolle loopbaan. Zamudio het haarself goed in die musiekbedryf gevestig as ’n sanger, liedjieskrywer en compére (MC). Sy het al 11 solo-albums op haar kerfstok en is bekend vir treffers soos Hart se loper, Hoor Hoor, Walvisbaai, Die lewe is ’n liedjie, Ek sal berge klim vir jou, Hart en Siel, Sê dit harder en nou haar nuutste treffer, Ongelooflik. Sy is ook onlangs genomineer vir ’n GHOEMA Afrikaanse Musiektoekenning 2017 in die Beste Country Album kategorie. Tydens haar nasionale toer gaan sy ook ’n draai maak in Loerie op 19 Mei en in Uitenhage op 20 Mei.Die vertoning in Loerie sal plaasvind by die NG Kerk Loerie terrein om 8nm. Kaartjies teen R120 per persoon is beskikbaar by 082 318 6827. Die vertoning in Uitenhage sal by Danskraal in Durbanstraat plaasvind om 8:30nm. Kaartjies teen R100 per persoon is beskikbaar by 041 992 3401. Join the conversation!